paragraph_text: Sanganeb (arapski: سنقنيب) je atol oko 30 km² sjeveroistočno od grada Port Sudana u Crvenom moru, na sjeveru Sudana, pokrajina al-Bahr al-ahmar (ar. za „Crveno more”). Od 1990. godine atol je zaštićen kao dio Nacionalnog morskog parka atola Sanganeb zbog jedinstvenog ekosustava koraljnog grebenja na strmim podmorskim padinama. Na njemu se nalaze mnoge endemske i ugrožene vrste biljaka i životinja (u okolnim vodama su uočene, primjerice, populacije kritično ugroženih morskih kornjača, Karetne želve).